cyanic-selkie/wikianc huggingface dataset:
ప్రియదర్శిని గోవింద్
విశేషాలు
ఈమె 1965, ఫిబ్రవరి 1వ తేదీన చెన్నైలో జన్మించింది. ఈమె తొలుత తన 6వ యేటి నుండి ఉష వద్ద భరతనాట్యం అభ్యసించింది. తరువాత ఎస్.కె.రాజరత్నంపిళ్ళై వద్ద, కళానిధి నారాయణన్ వద్ద తన విద్యను మెరుగులు దిద్దుకుంది. ఈమె మద్రాసు విశ్వవిద్యాలయం నుండి బి.కాం పట్టాపుచ్చుకుంది. మాస్ కమ్యూనికేషన్‌లో డిప్లొమా చదివింది.
వృత్తి
ఈమె 1974లో తన భరతనాట్య తొలి ప్రదర్శన గావించింది. అది మొదలు ఈమె అనేక సభలలో, నృత్యోత్సవాలలో తన నృత్యప్రదర్శనను ఇచ్చింది. మద్రాసు సంగీత అకాడమీ ఉత్సవాలు, ఖజురహో ఫెస్టివల్, సంగీత నాటక అకాడమీ స్వర్ణసమారోహం, నృత్య సంగం, రవీంద్ర ప్రణతి మొదలైన ఉత్సవాలలో నృత్యం చేసింది. ఇవి కాక టునీషియా, బ్రిటన్, ఫ్రాన్స్, జపాన్, సింగపూర్, అమెరికా మొదలైన దేశాలలో జరిగిన భారతీయ ఉత్సవాలలో తన భరతనాట్య ప్రదర్శనను గావించింది. ఈమె సోలో ప్రదర్శనలే కాక బాంబే జయశ్రీ, గౌరీ రామనారాయణ్, లీలా శాంసన్, టి.ఎం.కృష్ణ, ఉమయల్పురం కె.శివరామన్ వంటి కళాకారులతో కలిసి అనేక ప్రదర్శనలు చేసింది. వందేమాతరం, నేత్రు లుద్రు నలై, శృంగారం, శ్రీరంగం, శివశక్తి, ఓం నమో నారాయణ వంటి అనేక నృత్యనాటికలకు రూపకల్పన చేసింది. ఈమె దూరదర్శన్‌లో తిరుప్పావై పాశురాలకు భరతనాట్యాన్ని ప్రదర్శించింది. ఈమె అనేక సెమినార్లలో పాలుపంచుకుంది. నృత్యంపై అనేక సి.డి.లను విడుదల చేసింది.
పురస్కారాలు
ఈమె అనేక పురస్కారాలను, గౌరవాలను పొందింది. వాటిలో ముఖ్యమైన కొన్ని:
మూలాలు
వర్గం:1965 జననాలు వర్గం:భరతనాట్య కళాకారులు వర్గం:కళైమామణి పురస్కార గ్రహీతలు వర్గం:సంగీత నాటక అకాడమీ అవార్డు గ్రహీతలు వర్గం:జీవిస్తున్న ప్రజలు వర్గం:నృత్యదర్శకులు
ఆంధ్రప్రదేశ్ గ్రంథాలయ సంఘం, సర్వోత్తమ భవనం
సర్వోత్తమ భవనం అనేది గ్రంథాలయ ఉద్యమానికి కేంద్రం. తరువాత దీనిని ఆంధ్రప్రదేశ్ గ్రంథాలయ సంఘంగా మార్చారు. ప్రభుత్వ పరంగా నడుస్తున్న శాఖా గ్రంథాలయాలకు కేంద్రంగా ఈ సర్వీత్తమ భవనం ఉంది. ఇది విజయవాడ తూర్పుప్రాంతంలో మచిలీపట్నం మార్గంలో ఉంది.
ఉద్యమ పూర్వరంగం
గ్రంథాలయాలను ఊరూరా ఏర్పాటు చేయాలనే లక్ష్యంతో కొందరు జాతీయవాదులు, స్వతంత్ర సమరయోదులు ఒక ఉద్యమంగా మార్చారు. ప్రజలను విజ్ఞానవంతులను చేసి చైతన్యవంతులను చేసేందుకు గ్రంథాలయ ఉద్యమం ఉపయోగపడింది. గ్రంథాలయోద్యమ పితామహునిగా పేరొందిన అయ్యంకి వెంకటరమణయ్య ఉద్యమాన్ని ప్రారంభించారు. గ్రంథాలయోద్యమం ప్రజలను చైతన్యవంతుల్ని చేయడం ద్వారా భారత స్వాతంత్ర్య, తెలంగాణా సాయుధ పోరాటం ఉద్యమాలలో భాగం వహించింది.
ఎందరో గ్రంథాలయోద్యమ నేతలు ప్రజా ఉద్యమాలలో పాల్గొని ప్రజలను చైతన్యవంతం చేశారు. కొందరు యువకులు గ్రంథాలయాల ద్వారా పుస్తక విజ్ఞానాన్ని తద్వారా జరుగుతున్న అన్యాయాలను అర్థం చేసుకుని రాష్ట్రవ్యాప్తంగా వివిధ ఉద్యమాలలో నాయకులుగానూ ఎదిగారు.
సంఘం ఏర్పాటు
1914లో ఆంధ్రదేశంలోని గ్రంథాలయాల ఏర్పాటును, నిర్వహణను ప్రోత్సహించేందుకు ఆంధ్రదేశ గ్రంథభాండాగార సంఘం ఏర్పాటుచేశారు. సంఘానికి తొలి అధ్యక్షునిగా మోచర్ల రామచంద్రరావు పంతులు వ్యవహరించారు. కార్యదర్శులుగా అయ్యంకి వెంకటరమణయ్య ఉన్నారు.
మూలాలు
వర్గం:తెలుగు గ్రంథాలయం
సోమనాథ్ ఛటర్జీ
సోమనాథ్ ఛటర్జీ (1929 జూలై 25 - 2018 ఆగస్టు13)  భారతీయ రాజకీయ నాయకుడు. అతను ఒక దశాబ్దం (2008-2018) వరకు ఏ పార్టీకి చెందని స్వతంత్ర అభ్యర్థిగా ఉన్నప్పటికీ, తన జీవితంలో ఎక్కువ కాలం కమ్యూనిస్ట్ పార్టీ ఆఫ్ ఇండియా (మార్క్సిస్ట్) తో సంబంధం కలిగి ఉన్నాడు. అతను 2004 నుండి 2009 వరకు లోక్‌సభ (భారత పార్లమెంటు) స్పీకర్ గా పనిచేసాడు.
విద్య, కుటుంబ నేపథ్యం
అతను అసోం లోని తేజ్‌పూర్ లో జన్మించాడు. అతని తండ్రి నిర్మల్ చంద్ర ఛటర్జీ స్వాంతంత్ర్యోద్యమ కాలంలో న్యాయవాది, మేథావి, హిందూ పునరుజ్జీవనవాది, జాతీయవాది. అతని తల్లి బినపాని దేవి గృహిణిగా ఇంటి పనులు చూసుకునేది. నిర్మల్ చంద్ర ఛటర్జీ అఖిల భారతీయ హిందూ మహాసభ వ్యవస్థాపకులలో ఒకనిగా ఉంటూ అధ్యక్షునిగా కూడా పనిచేసాడు. 1948 లో భారతదేశంలో జవహర్‌లాల్ నెహ్రూ నేతృత్వంలోని భారత జాతీయ కాంగ్రెస్ ప్రభుత్వం కమ్యూనిస్ట్ పార్టీని నిషేధించి ఆ పార్టీ నాయకులను అరెస్టు చేసినప్పుడు  నిర్మల్ చంద్ర ఛటర్జీ ఆల్ ఇండియా సివిల్ లిబర్టీస్ యూనియన్‌ను ఏర్పాటు చేసి వారి విడుదల కోసం ఆందోళన చేశాడు. ఈ ప్రక్రియలో, ఇద్దరి మధ్య సైద్ధాంతిక రాజకీయ విభేదాలు కొనసాగుతున్నప్పటికీ అతను జ్యోతి బసు కు దగ్గరయ్యాడు.
సిపిఐ (ఎం) నుండి బహిష్కరణ
2008 మధ్యలో యునైటెడ్ ప్రోగ్రెసివ్ అలయన్స్ నేతృత్వం లోని ప్రభుత్వానికి సిపిఐ తన మద్దతును ఉపసంహరించుకుంది. ఈ సమయంలో స్పీకరుగా ఉన్న తాను పక్షపాత రహితంగా ఉండవలసి ఉన్నప్పటికీ ప్రభుత్వం నుండి తమ మద్దతును ఉపసంహరించుకుంటున్న పార్లమెంటు సభ్యుల జాబితాలో ఛటర్జీ పేరును చేర్చారు. అయినప్పటికీ, ఛటర్జీ 2008 జూలైలో జరిగిన విశ్వాస పరీక్ష కోసం జరిగిన ఓటింగ్ ప్రక్రియలో ప్రభుత్వానికి వ్యతిరేకంగా ఓటు వేయడానికి  తన పార్టీ మార్గాన్ని అనుసరించడానికి ఇష్టపడలేదు. ఎందుకంటే ప్రభుత్వానికి వ్యతిరేకంగా ఓటు వేయడం అంటే మితవాద ప్రతిపక్ష బిజెపితో పాటు కలసి ఓటు వేయడం. పార్టీ సూచనలను విస్మరించి, విశ్వాస ఓటు సమయంలో తాను సమర్థతో వ్యవహరిస్తూ సభలో స్పీకర్‌గా తన పదవిలో ఉండాలని నిర్ణయించుకున్నాడు. 2008 జూలై 23 న ప్రభుత్వం ఓటింగ్ లో గెలిచి తన మనుగడ సాగించిన తరువాత, పార్టీ క్రమశిక్షణను ఉల్లంఘించినందుకు సిపిఐ (ఎం) అతన్ని పార్టీ నుండి బహిష్కరించింది. సిపిఐ (ఎం) పత్రికా ప్రకటనలో, "కమ్యూనిస్ట్ పార్టీ ఆఫ్ ఇండియా-మార్క్సిస్ట్ యొక్క పొలిట్‌బ్యూరో సభ్యుడు సోమనాథ్ ఛటర్జీని పార్టీ సభ్యత్వం నుండి తక్షణమే బహిష్కరించాలని ఏకగ్రీవంగా నిర్ణయించింది. పార్టీ యొక్క స్థితిని తీవ్రంగా వివాదం చేసినందుకు పార్టీ రాజ్యాంగంలోని ఆర్టికల్ XIX, నిబంధన 13 ప్రకారం ఈ చర్య తీసుకోబడింది. " బెంగాల్ కార్యదర్శి బిమాన్ బోస్ మాట్లాడుతూ "చటర్జీ భారత రాజ్యాంగం ప్రకారం వ్యవహరించి ఉండవచ్చు, కాని పార్టీ సభ్యుల విషయంలో పార్టీ రాజ్యాంగం అత్యున్నతమైనది" అని అన్నాడు.
ఛటర్జీ ప్రకారం, బహిష్కరణ అతని జీవితంలో "అత్యంత విచారకరమైన రోజులలో ఒకటి". పక్షపాతరహిత స్థితిని పొందడానికి స్ఫీకర్ కార్యాలయంలో పనిచేస్తున్నప్పుడు భవిష్యత్ స్పీకర్లు తమ పార్టీలకు రాజీనామా చేయాలని అతను సూచించాడు. అతని బోల్పూర్ నియోజకవర్గం అప్పటికే షెడ్యూల్డ్ కులాల కోసం కేటాయించబడింది. అంటే వచ్చే ఎన్నికల్లో అతను ఈ సీటులో పోటీ చేయలేకపోయాడు; సిపిఐ (ఎం) నుండి బహిష్కరించబడిన తరువాత అతను    2009 లో వచ్చే ఎన్నికల సమయంలో రాజకీయాల నుండి రిటైర్ అవుతారని ఆగస్టు 2008 లో ప్రకటించాడు. అతనిని తన నియోజకవర్గంలో విస్తృతంగా గౌరవించేవారు. ; సిపిఐ (ఎం) 2009 అభ్యర్థి రామ్‌చంద్ర డోమ్ ఛటర్జీ తన నియోజక వర్గంలో చేసిన పనులను ప్రశంసించి వాటిని కొనసాహిస్తానని శపథం చేయగా,  కాంగ్రెస్ అభ్యర్థి అసిత్ మాల్ మాట్లాడుతూ, బోల్పూర్ ప్రజలు "సి.పి.ఐ (ఎం)  తరిమివేయబడిన మార్గంలో[ఛటర్జీ] గాయపడ్డారు." రియు వారి భావాలు ఎన్నికల "ఫలితాల్లో ప్రతిబింబిస్తాయి " అని తెలిపాడు
అవార్డులు, గౌరవాలు
1996 లో అతను ఉత్తమ పార్లమెంటేరియన్ అవార్డు గెలుచుకున్నాడు.
2013 లో, అతను ప్రతిష్టాత్మక భారత్ నిర్మన్ అవార్డులలో లివింగ్ లెజెండ్ అవార్డును అందుకున్నాడు.
వివాదాలు
2005 లో, జార్ఖండ్ అసెంబ్లీలో విశ్వాస పరీక్ష ఓటింగ్ ప్రక్రియకు సంబంధించిన సుప్రీంకోర్టు ఆదేశాలపై అతను  చేసిన ప్రకటనతో వివాదంలో చిక్కుకున్నాడు. జార్ఖండ్ అసెంబ్లీ కార్యకలాపాలపై ఉత్తర్వులు జారీ చేయడం ద్వారా శాసనసభ హక్కులలో సుప్రీంకోర్టు ఆక్రమిస్తోందని అతను అన్నాడు. భారత రాజ్యాంగంలోని ఆర్టికల్ 143 కింద సుప్రీంకోర్టుకు రాష్ట్రపతి సూచన కావాలని అతను కోరాడు. ఈ వ్యాఖ్యను సుప్రీంకోర్టు తీర్పుకు మద్దతు ఇచ్చిన భారతీయ జనతా పార్టీ విమర్శించింది.
శాంతినికేతన్ శ్రీనికేతన్ డెవలప్‌మెంట్ అథారిటీ (ఎస్‌ఎస్‌డిఎ) చైర్మన్‌గా లాభాలతో కూడిన పదవిలో ఉన్నందున అతను రాజీనామా చేయాలని ప్రతిపక్షాలు డిమాండ్ చేశాయి. అతను ఆ కార్యాలయం నుండి లాభం పొందలేదు కాబట్టి ఆ డిమాండ్ నిరాధారమని వాదించాడు.
వ్యక్తిగత జీవితం
చటర్జీ 1950 ఫిబ్రవరి 7 న లాల్గోలాలోని జమీందారీ కుటుంబం లోని  రేణు ఛటర్జీని వివాహం చేసుకున్నాడు. ఈ దంపతులకు కుమారుడు ప్రతాప్, ఇద్దరు కుమార్తెలు అనురాధ, అనుశిల ఉన్నారు. ప్రతాప్ ఛటర్జీ కలకత్తా హైకోర్టులో ప్రాక్టీస్ చేస్తున్నాడు.
సోమనాథ్ ఛటర్జీ ఆర్థిక సమగ్రతకు ప్రసిద్ది చెందాడు. 2004 లో స్పీకరుగా అతను 20 అక్బర్ రోడ్ వద్ద ఉన్న అధికారిక నివాసంలోకి వెళ్ళినప్పుడు, అతను జాతీయ ఖజానా నుండి టాయిలెట్, టీ కోసం చెల్లించే పద్ధతిని నిలిపివేసాడు. విదేశాలకు వెళ్ళేటప్పుడు అతనితో పాటు కుటుంబ సభ్యుల ఖర్చులను తానే భరించాడు.
బాహ్య లింకులు
వర్గం:14వ లోక్‌సభ సభ్యులు వర్గం:13వ లోక్‌సభ సభ్యులు వర్గం:12వ లోక్‌సభ సభ్యులు వర్గం:11వ లోక్‌సభ సభ్యులు వర్గం:5వ లోక్‌సభ సభ్యులు వర్గం:1929 జననాలు వర్గం:ఉత్తమ పార్లమెంటేరియన్ అవార్డు గ్రహీతలు
సంబేపల్లి మండలం
సంబేపల్లి మండలం, ఆంధ్రప్రదేశ్ రాష్ట్రంలోని అన్నమయ్య జిల్లాకు చెందిన మండలం. ఈ మండలంలో 11 రెవెన్యూ గ్రామాలు ఉన్నాయి. మండలం కోడ్:05237. సంబేపల్లి మండలం రాజంపేట లోకసభ నియోజకవర్గంలోని, రాయచోటి శాసనసభ నియోజకవర్గం కింద నిర్వహించబడుతుంది.ఇది కడప రెవెన్యూ డివిజను పరిధికి చెందిన 18 మండలాల్లో ఇది ఒకటి.
గణాంకాలు
2011 భారత జనాభా లెక్కల ప్రకారం సంబేపల్లి మండల పరిధిలోని మొత్తం జనాభా 37,006. వారిలో 18,330 మంది పురుషులు కాగా, 18,676 మంది మహిళలు ఉన్నారు.2011 భారత జనాభా లెక్కల ప్రకారం మండలం పరిధిలో మొత్తం 9,291 కుటుంబాలు నివసిస్తున్నాయి.మండలం సగటు సెక్స్ నిష్పత్తి 1,019. మండలం పరిధిలో 0 - 6 సంవత్సరాల వయస్సు గల పిల్లల జనాభా 4353, ఇది మొత్తం జనాభాలో 12% గా ఉంది. మండల పరిధిలో 0 - 6 సంవత్సరాల మధ్య 2231 మంది మగ పిల్లలు ఉండగా, 2122 మంది ఆడ పిల్లలు ఉన్నారు. మండలం చైల్డ్ సెక్స్ నిష్పత్తి 951 గా ఉంది. ఇది సాంబేపల్లి మండల సగటు సెక్స్ నిష్పత్తి (1,019) కన్నా తక్కువ.మండలం మొత్తం అక్షరాస్యత 57.16%. పురుషుల అక్షరాస్యత రేటు 60.93%, స్త్రీల అక్షరాస్యత రేటు 40.15%.
మేడపాడు రైల్వే స్టేషను
మేడపాడు రైల్వే స్టేషను  ఆంధ్ర ప్రదేశ్ తూర్పు గోదావరి జిల్లా లోని మేడపాడు గ్రామంలో ఉన్న ఒక రైల్వే స్టేషను. ఇది విజయవాడ-చెన్నై రైలు మార్గములో ఉంది. ఇది భారతీయ రైల్వేలు లోని దక్షిణ మధ్య రైల్వే జోన్ లోని విజయవాడ రైల్వే డివిజను ద్వారా నిర్వహించబడుతుంది. ఈ స్టేషన్లో ప్రతిరోజు 11 రైళ్ళు నడుస్తాయి. ఇది దేశంలో 2140 వ రద్దీగా ఉండే స్టేషను.
చరిత్ర
1893, 1896 మధ్య, ఈస్ట్ కోస్ట్ స్టేట్ రైల్వే యొక్క 1,288 కిమీ (800 మైళ్ళు), విజయవాడ, కటక్‌ల మధ్య ట్రాఫిక్ కొరకు ప్రారంభించబడింది. ఈస్ట్ కోస్ట్ స్టేట్ రైల్వే యొక్క దక్షిణ భాగం (వాల్తేర్ నుండి విజయవాడ వరకు) 1901 లో మద్రాస్ రైల్వే తీసుకుంది.
బయటి లింకులు
వర్గం:తూర్పు గోదావరి జిల్లా రైల్వే స్టేషన్లు వర్గం:విజయవాడ రైల్వే డివిజను స్టేషన్లు వర్గం:భారతదేశపు రైల్వే స్టేషన్లు వర్గం:దక్షిణ మధ్య రైల్వే స్టేషన్లు
అల్లరి (సినిమా)
అల్లరి 2002 సంవత్సరంలో రవిబాబు దర్శకత్వంలో తక్కువ బడ్జెట్ లో విడుదలై మంచి విజయం సాధించిన చిత్రం. ఈ సినిమాను తమిళంలోకి కురుంబు అనే పేరుతో అల్లరి నరేష్ హీరోగానే రీమేక్ చేశారు.
కథ
రవి ఓ మధ్య తరగతి కాలేజీ కుర్రాడు. అతని తండ్రి (కోట శ్రీనివాస రావు) ఒక చిన్న వ్యాపారం చేస్తూ కుటుంబాన్ని పోషిస్తుంటాడు. డబ్బులు విషయంలో చాలా ఖచ్చితంగా ఉంటాడు. అదే అపార్టుమెంటు లో నివసించే అపర్ణ అలియాస్ అప్పు (శ్వేత అగర్వాల్) రవికి మంచి స్నేహితురాలు. చిన్నప్పటి నుంచి ఇద్దరూ కలిసి పెరగడం వలన అన్ని పనుల్లో ఒకరికొకరు సహాయం చేసుకుంటారు. ముఖ్యంగా రవికి ఎప్పుడైనా డబ్బు అవసరమైతే అపర్ణ సహాయం చేస్తూ ఉంటుంది. వాళ్ళిద్దరి మధ్య స్నేహం అలానే ఉంటుంది.
అలా ఉండగా రవికి తన పక్కింట్లోకి కొత్తగా వచ్చిన మోడరన్ అమ్మాయి రుచి (నీలాంబరి)ని చూసి ప్రేమలో పడతాడు. రుచి కూడా అతని ఆకర్షణలో పడి అతనిచేత మంచి బహుమతులు కొనిపించుకుంటూ కాలక్షేపం చేస్తుంటుంది. రవి తాను రుచితో ప్రేమలో పడ్డానని తెలుసుకుని ఎవరో రాసినట్లు ప్రేమలేఖ రాసి దాన్ని రుచికి అందజేయమని అప్పుకు ఇస్తాడు. అప్పు ఆ లెటర్ ను తెరిచి చదివి అది మరీ చిన్నపిల్లల రాతలా ఉండటంతో దాన్ని అందంగా తిరగరాసి రుచికి అందజేస్తుంది. రుచి ఆ లెటర్ని చదువుకుని తనను ఎవరో రహస్యంగా ప్రేమిస్తున్నట్లు తెలుసుకుని ఆనందిస్తుంది. ఒకరోజు రవి రుచిని కలుసుకుని ఆ ప్రేమలేఖ రాసింది తనేనని చెప్పడంతో ఇద్దరూ కలిసి చెట్టాపట్టాలేసుకుని తిరుగుతుంటారు.
రుచి చదివేసిన తర్వాత ప్రేమలేఖను జాగ్రత్తగా పెట్టకపోవడం వల్ల వాళ్ళ కుటుంబాల్లో అనేక అనుమానాలకు కారణమవుతుంది. ముఖ్యంగా రుచి నాన్నకూ (చలపతి రావు), రవి అమ్మకు మధ్య సంబంధం ఉన్నట్లు అనుమానిస్తారు. మరో వైపు తన స్నేహితుడు రవి మరో అమ్మాయిని గుడ్డిగా నమ్మి తనతో ప్రేమగా ఉండటం చూసి అపర్ణ లోలోపల బాధ పడుతూ ఉంటుంది. తాను కూడా రవిని ప్రేమిస్తున్నట్లు తెలుసుకుంటుంది. ఒకసారి రుచి తమ ఇంట్లో ఎవరూ లేని సమయంలో రవి తన ఫ్లాట్ కి వస్తే ఒక ప్రత్యేకమైన బహుమతి ఇస్తానని చెబుతుంది. తీరా రవి అక్కడికి వెళ్ళిన తర్వాత అకస్మాత్తుగా రుచి తల్లిదండ్రులు వచ్చేసరికి మరింత గందరగోళం మొదలవుతుంది. చివరికి ఏం జరిగిందో అందరూ తెలుసుకుంటారు. చివర్లో అప్పుకు ఓ మెడికల్ కాలేజీలో సీటొచ్చి అక్కడ నుంచి వెళ్ళిపోబోతుంటుంది. అప్పుడు రవి తాను రాసిన ప్రేమలేఖను మళ్ళీ ఒకసారి చదివి నిజానికి అది రాసింది అపర్ణ అని తెలుసుకుని ఆమె తన పట్ల చూపిన ప్రేమను తెలుసుకుంటాడు. చివరికి రవి తనకి అపర్ణ పట్ల ఉన్న అభిప్రాయాన్ని నిర్మొహమాటంగా వెల్లడించడంతో అపర్ణ అతన్ని క్షమించేస్తుంది.
మూలాలు
వర్గం:రవిబాబు చిత్రాలు వర్గం:తనికెళ్ళ భరణి చిత్రాలు వర్గం:కోట శ్రీనివాసరావు నటించిన సినిమాలు వర్గం:అల్లరి నరేష్ నటించిన చిత్రాలు వర్గం:చలపతి రావు నటించిన చిత్రాలు వర్గం:తెలుగు హాస్యచిత్రాలు వర్గం:హాస్య చిత్రాలు
ముచ్చిమిల్లి
ముచ్చిమిల్లి ఇది తూర్పుగోదావరి జిల్లా రామచంద్రాపురం మున్సిపాలిటీ లోని ఒక వార్డు.
సువర్చలాసమేత సన్మోహనాంజనేయ స్వామి వారి దేవాలయం
చాలా అరుదైన శ్రీ సువర్చలాసమేత సన్మోహనాంజనేయ స్వామి వారి దేవాలయాలలో ఒక దేవాలయం ఆంధ్రప్రదేశ్ రాష్ట్రం లోని తూర్పుగోదావరి జిల్లా లోని, రామచంద్రపురం పట్టణం లోని ముచ్చిమిల్లి గ్రామంలో ఉంది. ఈ దేవాలాయాన్ని 1952 సంవత్సరంలో గ్రామస్థులు, భక్తులు సహకారంతో శ్రీమాన్ సుదర్శనం నారాయణాచార్యులు గారిచే ప్రతిష్ఠించబడింది. నాటినుండి స్థానిక చెల్లూరి వంశీయులు ఆధ్వర్యంలోని "హనుమత్సేవా సంఘం" స్వామి వారి క్రుపతో భక్తుల సహకారంతో దేవాలయ నిర్వహణ చేస్తోంది. ప్రతీ సంవత్సరం స్వామి వారికి పుష్యమాసంలో వచ్చు బహుళ ఏకాదశి రోజున "కళ్యాణోత్సవం" నిర్వహించడం ఇక్కడ విశేషం. 2012 సంవత్సరం .ఫిబ్రవరి 6 న వార్షిక కళ్యణ మహొత్సవం జరిగింది. ప్రస్తుతం దేవాలయం జనావాసానికి దూరంగా ఉండటం, ఇతరత్రా కొన్ని అననుకూల పరిస్థితులవల్ల ఈ దేవాలయాన్ని జనావాసానికి దగ్గరగా తరలించే ఉద్దేశంతో కొత్త దేవాలయం నిర్మాణంలో ఉంది.
యితర లింకులు
దేవాలయాలు
వర్గం:తూర్పు గోదావరి జిల్లా పుణ్యక్షేత్రాలు వర్గం:దేవాలయాలు వర్గం:ఆంధ్రప్రదేశ్ దేవాలయాలు
దశిక సూర్యప్రకాశరావు
దశిక సూర్యప్రకాశరావు స్వాతంత్ర్య సమరయోధుడు, రచయిత.
జీవిత విశేషాలు
ఈయన 1898, ఏప్రిల్ 10వ తేదీన కృష్ణాజిల్లా, నూజివీడులో జన్మించాడు. ఇతని విద్యాభ్యాసం ప్రాథమిక విద్య నుండి ఎఫ్.ఎ. వరకు తన మాతామహుని స్థానమైన రాజమండ్రిలో సాగింది. 1919-21ల మధ్య ఈయన విజయనగరం కళాశాలలో బి.ఎ.చదివాడు. 1926-1929 మధ్యకాలంలో ఇతడు ఆత్మకూరి గోవిందాచార్యుల సంపాదకత్వంలో వెలువడిన "సత్యాగ్రాహి" వారపత్రికకు ఉపసంపాదకుడిగా పనిచేశాడు. 1939నుండి 1942 వరకు నూజివీడులోని ఎస్.ఆర్.ఆర్. ఉన్నత పాఠశాలలో హిందీ ఉపాధ్యాయుడిగా పనిచేశాడు. ఇతని సేవానిరతిని గుర్తించి ఇతడు దరఖాస్తు చేసుకోకుండానే టంగుటూరి ప్రకాశం పంతులు ఇతనికి నూజివీడు ఫిర్కా డెవలెప్‌మెంట్ ఆఫీసరు ఉద్యోగం ఇచ్చాడు. 1949 నుండి 1959 వరకు బెజవాడలో దక్షిణభారత హిందీ ప్రచారసభ శాఖలో హిందీ పండితుడిగా పనిచేశాడు. తరువాతి కాలంలో రాజమండ్రిలో అదే ఉద్యోగంలో పనిచేసి పదవీ విరమణ చేశాడు. జాతీయవాది తేకుమళ్ల వెంకాజీరావు శిష్యుడైన దశిక సూర్యప్రకాశరావు 1922లో నూజివీడులో కల్లు దుకాణాలవద్ద పికెటింగ్‌లో పాల్గొన్నాడు. ఫలితంగా రాజమండ్రి సెంట్రల్ జైలులో 3 నెలలు, కడలూరు జైలులో 6 నెలలు శిక్షను అనుభవించాడు. కడలూరు జైలులో కొండా వెంకటప్పయ్య, గొల్లపూడి సీతారామశాస్త్రి, బ్రహ్మజోస్యుల సుబ్రహ్మణ్యం, తెన్నేటి సత్యనారాయణ, కళా వెంకటరావు, అయ్యదేవర కాళేశ్వరరావు వంటి హేమాహేమీలతో కలిసి శిక్షను అనుభవించాడు. 1930లో ఉప్పుసత్యాగ్రహంలో పాల్గొని బళ్లారి జైలులో శిక్ష అనుభవించాడు. అక్కడ చక్రవర్తి రాజగోపాలాచారి, దండు నారాయణరాజు, నరసింహదేవర సత్యనారాయణ వంటి ప్రముఖులు ఇతని సహచరులుగా ఉన్నారు. 1932లో స్వరాజ్య కార్యక్రమాలలో ముమ్మరంగా పాల్గొని రాజమండ్రి జైలులో 7 నెలలు జైలుశిక్ష అనుభవించాడు. క్విట్ ఇండియా ఉద్యమంలో పాల్గొని 1942లో అల్లీపూర్ జైలులో శిక్షను అనుభవించాడు. ఇతనికి భారతప్రభుత్వం తామ్రపత్రంతో సత్కరించింది.
మూలాలు
వర్గం:తెలుగు రచయితలు వర్గం:తెలుగు అనువాదకులు వర్గం:కృష్ణా జిల్లా స్వాతంత్ర్య సమర యోధులు వర్గం:1898 జననాలు వర్గం:కృష్ణా జిల్లా రచయితలు
కత్తి కార్తీక
కత్తి కార్తీక ( భైరగౌని కార్తీక) తెలుగు టెలివిజన్ వ్యాఖ్యాత, నటి, రేడియో జాకీ, ఆర్కిటెక్. కార్తీక వి6 ఛానల్ లో "దిల్ సే కార్తీక" కార్యక్రమం ద్వారా మంచి గుర్తింపు పొందింది. 'బిగ్ బాస్ తెలుగు' రియాలిటీ షో మొదటి సీజన్ లో కంటెస్టెంట్ గా పాల్గొన్నది.
వృత్తి జీవితం
కార్తీక తొలుత రేడియో జాకీ గా పని చేసింది, తరువాత వి6 ఛానల్ లో వ్యాఖ్యాతగా చేరి మంచి పేరు సంపాదించుకుంది. తెలంగాణ యాసలో మాట్లాడి ప్రేక్షకులను ఆకట్టుకుంది. మైక్ టీవిలో చేరి ముచ్చట విత్ కార్తీక అనే కార్యక్రమం చేసింది. 2017లో హైదరాబాదులోని బంజారా హిల్స్ లో బి స్టూడియోస్ పేరుతో సొంతంగా ఇంటీరియర్ డిజైనింగ్ స్టూడియోను ప్రారంభించింది. 2018 తెలంగాణ అసెంబ్లీ ఎన్నికల సమయంలో ఒక టివి ఛానల్ లో చేరి తనదైన శైలిలో రాజకీయ నాయకులతో ఇంటర్వ్యూలు చేసింది. 2019లో టీమ్ టీవి పేరిట యూట్యూబ్ ఛానల్ ను ప్రారంభించింది.
రాజకీయ జీవితం
కత్తి కార్తీక 3 నవంబర్ 2020న జరిగిన దుబ్బాక ఉప ఎన్నికల్లో మొదట స్వతంత్ర అభ్యర్థిగా ప్రచారం ప్రారంభించి, తర్వాత ఆల్ ఇండియా ఫార్వర్డ్ బ్లాక్ పార్టీలో చేరి పోటీచేసి ఓటమి పాలయ్యింది. ఆమె నవంబర్ 2020లో భారతీయ జనతా పార్టీలో చేరింది. కత్తి కార్తీక్ 2022 జూన్ 16న హైదరాబాద్‌లోని గాంధీ భవన్‌ లో తెలంగాణ కాంగ్రెస్ పార్టీ వ్యవహారాల ఇంఛార్జ్ మాణిక్యం ఠాగూర్, టీపీసీసీ అధ్యక్షుడు రేవంత్ రెడ్డి సమక్షంలో కాంగ్రెస్‌లో చేరింది. ఆమె 2023 జులై 14న తెలంగాణ ప్రదేశ్‌ కాంగ్రెస్‌ (టీ-పీసీసీ) ప్రచార కమిటీ కార్యనిర్వాహక కమిటీలో సభ్యురాలిగా నియమితురాలైంది.
మూలాలు
వర్గం:తెలంగాణ మహిళా రాజకీయ నాయకులు వర్గం:1981 జననాలు
గండిగుండం
గండిగుండం, విశాఖపట్నం జిల్లా ఆనందపురం మండలం మండలానికి చెందిన గ్రామం. ఇది మండల కేంద్రమైన ఆనందపురం నుండి 15 కి. మీ. దూరం లోను, సమీప పట్టణమైన భీమునిపట్నం నుండి 25 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 438 ఇళ్లతో, 1748 జనాభాతో 879 హెక్టార్లలో విస్తరించి ఉంది. గ్రామంలో మగవారి సంఖ్య 912, ఆడవారి సంఖ్య 836. షెడ్యూల్డ్ కులాల సంఖ్య 448 కాగా షెడ్యూల్డ్ తెగల సంఖ్య 2. గ్రామం యొక్క జనగణన లొకేషన్ కోడ్ 586088 .పిన్ కోడ్: 531173.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు, ప్రైవేటు ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. సమీప బాలబడి ఆనందపురంలో ఉంది.సమీప జూనియర్ కళాశాల పెందుర్తిలోను, ప్రభుత్వ ఆర్ట్స్ / సైన్స్ డిగ్రీ కళాశాల విశాఖపట్నంలోనూ ఉన్నాయి. సమీప మేనేజిమెంటు కళాశాల సొంట్యాంలోను, వైద్య కళాశాల, పాలీటెక్నిక్‌లు విశాఖపట్నంలోనూ ఉన్నాయి. సమీప వృత్తి విద్యా శిక్షణ పాఠశాల పెందుర్తిలోను, అనియత విద్యా కేంద్రం భీమునిపట్నంలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
గందిగుందంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. పబ్లిక్ ఫోన్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామానికి 5 నుండి 10 కి.మీ. దూరంలో ఉన్నాయి. రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వారం వారం సంత గ్రామం నుండి 5 కి.మీ. లోపు దూరంలో ఉంది. ఏటీఎమ్, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్ గ్రామం నుండి 5 నుండి 10 కి.మీ. దూరంలో ఉంది. వాణిజ్య బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 17 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
నీటిపారుదల సౌకర్యాలు
గందిగుందంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
గందిగుందంలో ఈ కింది వస్తువులు ఉత్పత్తి అవుతున్నాయి.
పారిశ్రామిక ఉత్పత్తులు
పెయింట్లు
కాళిదాస్ సమ్మాన్
కాళిదాస్ సమ్మాన్ (कालिदास सम्मान) మధ్య ప్రదేశ్ రాష్ట్రప్రభుత్వం ప్రతియేటా ప్రదానం చేసే ఒక పురస్కారం. ప్రముఖ సంస్కృతకవి కాళిదాసు పేరిట ఈ పురస్కారాన్ని 1980 నుండి ఇస్తున్నారు. మొదట్లో ఈ పురస్కారం రెండేళ్ళకు ఒకసారి శాస్త్రీయ సంగీతం, శాస్త్రీయ నృత్యం, నాటకరంగం, ప్లాస్టిక్ కళల విభాగాలలో ఇచ్చేవారు. 1986-87 నుండి ప్రతియేటా పై నాలుగు విభాగాలలో ఈ పురాస్కారాన్ని ప్రకటిస్తున్నారు. ఈ అవార్డును పై నాలుగు విభాగాలలో ఏదైన ఒక రంగంలో విశిష్టత సాధించినవారికి ఇస్తారు.
బయటి లింకులు
వర్గం:పురస్కారాలు వర్గం:భారతీయ పురస్కారాలు వర్గం:మధ్య ప్రదేశ్ వర్గం:కాళిదాస్ సమ్మాన్ గ్రహీతలు వర్గం:1980 స్థాపితాలు వర్గం:హిందీ భాషా పాఠాన్ని కలిగి ఉన్న వ్యాసాలు
తెలంగాణ రాష్ట్ర గెస్ట్‌హౌజ్
తెలంగాణ రాష్ట్ర గెస్ట్‌హౌజ్ తెలంగాణ రాష్ట్ర అధికారిక అతిథిగృహం. హైదరాబాదులోని పంజగుట్టలో ఈ గృహం తెలంగాణ ముఖ్యమంత్రి అధికారిక కార్యాలయమైన ప్రగతి భవన్ లో భాగంగా ఉంది. ప్రస్తుతం ఇది ఇన్స్పెక్టర్ జనరల్ కార్యాలయం (భద్రత) గా మార్చబడింది.
చరిత్ర
తెలంగాణ రాష్ట్రం ఏర్పడకముందు ఆంధ్రప్రదేశ్ ముఖ్యమంత్రి అధికారిక నివాసంగా ఉండేది. 2004లో ఉమ్మడి ఆంధ్రప్రదేశ్ రాష్ట్రంలో కాంగ్రెస్ పార్టీ అధికారంలోకి వచ్చిన తరువాత ఈ క్యాంప్ కార్యాలయం నిర్మించబడింది. తొలిసారిగా వై.యస్. రాజశేఖరరెడ్డి 2005 నుండి 2009లో మరణించేవరకు ఐదేళ్లపాటు ఇందులోనే ఉన్నాడు.
రాష్ట్ర విభజన తరువాత
తెలంగాణ రాష్ట్రం ఏర్పడిన తరువాత ఈ క్యాంప్ కార్యాలయం తెలంగాణ ముఖ్యమంత్రి నివాసంగా మారింది. లేక్‌వ్యూ గెస్ట్‌హౌస్ వద్ద ఆంధ్రప్రదేశ్ ముఖ్యమంత్రిగా ఇవ్వబడింది.
ప్రస్తుతం
ప్రస్తుతం దీనిని తెలంగాణ ముఖ్యమంత్రి అతిథిగృహంగా ఉపయోగిస్తున్నారు.
మూలాలు
వర్గం:తెలంగాణ ప్రభుత్వం వర్గం:2004 స్థాపితాలు వర్గం:తెలంగాణ
ఆరిలోవ
అరిలోవ,ఆంధ్రప్రదేశ్ రాష్ట్రంలోని విశాఖపట్నం నగరంలోని ఒక నివాస ప్రాంతం. ఇది నగరానికి ఉత్తరం వైపున ఉంది. కైలాసగిరి పక్కనున్న ఈ ప్రాంతానికి ఎదురుగా కొండలు ఉన్నాయి. ఇది మహా విశాఖ నగరపాలక సంస్థ స్థానిక పరిపాలన పరిమితుల్లోకి వస్తుంది.
ఈ ప్రాంతం ప్రధానంగా మధ్యతరగతి ప్రజల నివాస కేంద్రంగా ఉంది. ఇది తూర్పు విశాఖపట్నం శాసనసభ నియోజకవర్గం పరిధిలోకి వస్తుంది. ఇక్కడికి చుట్టుపక్కల అనేక ఆసుపత్రులు ఉండడం వల్ల దీనిని విశాఖపట్నం ఆరోగ్య నగరం అని కూడా పిలుస్తారు. thumb| అరిలోవ ప్రాంతం
భౌగోళికం
ఇది 17.76792°N, 83.31001°W ఆక్షాంశరేఖాంశాల మధ్య ఉంది. సముద్ర మట్టానికి 11 మీటర్ల ఎత్తులో ఉంది.
ప్రాంతాలు
కైలాస్ నగర్, శ్రీహరి నగర్, అరిలోవ కాలనీ, దుర్గానగర్, టిఐసి పాయింట్, అంబేద్కర్ నగర్, పార్వతి నగర్, అప్సర కాలనీ, ముస్తఫా కాలనీ, బాలాజీ నగర్, తోటగరువు మొదలైన నివాస ప్రాంతాలు ఇక్కడ ఉన్నాయి. ఈస్ట్ పాయింట్ గోల్ఫ్ క్లబ్, ముదసర్ లోవ రిజర్వాయర్ ఈ ప్రదేశానికి సమీపంలో ఉన్నాయి. హనుమంతువాక, కైలాసగిరి, ఎంవిపి, వెంకోజిపాలెం ఇక్కడికి చుట్టూ ఉన్నాయి.
రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో అరిలోవ మీదుగా నగరంలోని ఇతర ప్రాంతాలకు బస్సు సౌకర్యం ఉంది.
మూలాలు
వర్గం:విశాఖపట్నం పరిసర ప్రాంతాలు వర్గం:విశాఖపట్నంలోని ప్రాంతాలు
దబ్బండ
దబ్బండ, విశాఖపట్నం జిల్లా ఆనందపురం మండలం మండలానికి చెందిన గ్రామం. ఇది మండల కేంద్రమైన ఆనందపురం నుండి 20 కి. మీ. దూరం లోను, సమీప పట్టణమైన విశాఖపట్నం నుండి 20 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 252 ఇళ్లతో, 982 జనాభాతో 1674 హెక్టార్లలో విస్తరించి ఉంది. గ్రామంలో మగవారి సంఖ్య 498, ఆడవారి సంఖ్య 484. షెడ్యూల్డ్ కులాల సంఖ్య 214 కాగా షెడ్యూల్డ్ తెగల సంఖ్య 10. గ్రామం యొక్క జనగణన లొకేషన్ కోడ్ 586089 .పిన్ కోడ్: 531173.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి ఉన్నాయి. బాలబడి ఆనందపురంలోను, మాధ్యమిక పాఠశాల గండిగుండంలోనూ ఉన్నాయి. సమీప జూనియర్ కళాశాల పెందుర్తిలోను, ప్రభుత్వ ఆర్ట్స్ / సైన్స్ డిగ్రీ కళాశాల విశాఖపట్నంలోనూ ఉన్నాయి. సమీప మేనేజిమెంటు కళాశాల సొంట్యాంలోను, వైద్య కళాశాల, పాలీటెక్నిక్‌లు విశాఖపట్నంలోనూ ఉన్నాయి. సమీప వృత్తి విద్యా శిక్షణ పాఠశాల పెందుర్తిలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు విశాఖపట్నంలోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు.సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. సహకార బ్యాంకు గ్రామం నుండి 5 నుండి 10 కి.మీ. దూరంలో ఉంది. పౌర సరఫరాల వ్యవస్థ దుకాణం, రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్, వాణిజ్య బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 17 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
దబ్బండలో భూ వినియోగం కింది విధంగా ఉంది:
తాటికుంట మైసమ్మ ఆలయం
తెలంగాణలోని రంగారెడ్డిజిల్లా, యాచారం మండలం తాడిపర్తి గ్రామ సమీపంలో దట్టమైన అడవి, చెరువుల తీరాన ఈ ఆలయం వెలసింధి.
స్థల పురాణం
పురాతన కాలంలోనే మైసమ్మ దేవత వెలిసింది. ఆ కాలంలో చిన్నచిన్న రాళ్లతో కట్టిన చిన్న ఆలయం ఇది. అందులో ఓ రాతివిగ్రహం ఉండేదట. ఎన్నో ఏళ్లుగా దీపధూప నైవేద్యాలకు నోచుకోకుండా వెలవెలబోయింది. ఆలయం పశువుల కాపరులు, గొర్రెల కాపరులకు, అడవిలో కట్టెలు కొట్టే గిరిజనులకు మాత్రమే తెలుసు. వీరంతా కట్టకింద ఉన్న కుంటలో పశువులకు, గొర్రెలకు నీళ్లు తాగించి, అక్కడే సద్ది తిని సేద తీరేవారు. వారికి కష్టాలు వచ్చినప్పుడు అమ్మవారితో పంచుకునేవారు.
త్వరలోనే వారి కోర్కెలన్నీ తీర్చడంతో వారు కొబ్బరి కాయలు కొట్టడం, దీపధూప నైవేద్యం సమర్పించడం మొదలు పెట్టారు. ఆది ఆనోట ఈనోటా పడి, అమ్మవారిని చూడడానికి భక్తులు అడవి ప్రాంతం నుంచి కాలినడకన వెళ్లి, దర్శనం చేసుకునేవారు. అలా అమ్మవారి ప్రసిద్ధి క్రమంగా వెలుగు చూసింది. దీంతో అడవి నుంచి ఆమె ప్రస్థానం జనాల్లోకి వెళ్లింది. 2012లో ఆలయ పునర్నిర్మాణం చేపట్టారు. లక్షల రూపాయలు ఖర్చుచేసి ఆలయం నిర్మించారు. సాయిరెడ్డిగూడ గ్రామానికి చెందిన నర్సింహ్మ అనే వ్యక్తి సహాయంతో విగ్రహాన్ని ప్రతిష్టించారు. ఆలయం ముందు కలపతో చేసిన ధ్వజస్థంభాన్ని ఏర్పాటు చేశారు. ఆలయం ముందు పుట్ట వద్ద భక్తులు పూజలు చేయడం ఆనవాయితీ.
పూజలు
ప్రతీ ఆదివారం, గురువారం ఇక్కడ పూజలు నిర్వహిస్తున్నారు. జాతరలు, బోనాల ఉత్సవాలను అంగరంగవైభవంగా నిర్వహించారు.
విశిష్టత
తాటివనానికి చిరునామా అయిన ఈ ఆలయం, రెండు జాతీయ రహదారుల మధ్యనున్న రిజర్వ్‌డ్ ఫారెస్ట్‌లో చెరువు కట్టపై గ్రామ దేవత తాటికుంట మైసమ్మ ఆలయం వెలసింధి. .
రవాణా సౌకర్యం
హైదరాబాద్ నుంచి నాగార్జున సాగర్ జాతీయ రహదారి మీదుగా ఇబ్రహీంపట్నం చేరుకోవాలి. ఇబ్రహీంపట్నం నుంచి యాచారం మీదుగా నందివనపర్తి తాడిపర్తి మీదుగా 20 కిలోమీటర్ల దూరంలో తాటికుంట మైసమ్మ ఆలయాన్ని చేరుకోవచ్చు.
మూలాలు
వర్గం:తెలంగాణ దేవాలయాలు వర్గం:తెలంగాణ పర్యాటక ప్రదేశాలు వర్గం:పర్యాటక ప్రదేశాలు వర్గం:రంగారెడ్డి జిల్లా దర్శనీయ స్థలాలు వర్గం:రంగారెడ్డి జిల్లా దేవాలయాలు వర్గం:రంగారెడ్డి జిల్లా పర్యాటక ప్రదేశాలు వర్గం:రంగారెడ్డి జిల్లా పుణ్యక్షేత్రాలు
గూడపర్తి రైల్వే స్టేషను
గూడపర్తి రైల్వే స్టేషను  ఆంధ్ర ప్రదేశ్ తూర్పు గోదావరి జిల్లా లోని గూడపర్తి గ్రామంలో ఉన్న ఒక రైల్వే స్టేషను. ఇది విజయవాడ-చెన్నై రైలు మార్గములో ఉంది. ఇది భారతీయ రైల్వేలు లోని దక్షిణ మధ్య రైల్వే జోన్ లోని విజయవాడ రైల్వే డివిజను ద్వారా నిర్వహించబడుతుంది. స్టేషన్లో ప్రతిరోజు 8 రైళ్ళు నడుస్తాయి. ఇది దేశంలో 3348 వ రద్దీగా ఉండే స్టేషను.
చరిత్ర
1893, 1896 మధ్య, ఈస్ట్ కోస్ట్ స్టేట్ రైల్వే యొక్క 1,288 కిమీ (800 మైళ్ళు), విజయవాడ, కటక్‌ల మధ్య ట్రాఫిక్ కొరకు ప్రారంభించబడింది. ఈస్ట్ కోస్ట్ స్టేట్ రైల్వే యొక్క దక్షిణ భాగం (వాల్తేర్ నుండి విజయవాడ వరకు) 1901 లో మద్రాస్ రైల్వే తీసుకుంది.
జాతీయ రహదారి 40 (భారతదేశం)
జాతీయ రహదారి 40 (ఆంగ్లం: National Highway 40) (పాత సంఖ్య: జాతీయ రహదారి 4, 18) భారతదేశంలోని ప్రధానమైన రహదారి. ఇది ఆంధ్ర ప్రదేశ్ రాష్ట్రంలో కర్నూలు, తమిళనాడు రాష్ట్రంలో రాణిపేట రోడ్డుని కలుపుతుంది. ఈ రహదారి సంఖ్య జాతీయ రహదారి 4, 18 నుండి 40 గా మార్చబడింది.
దారి
ఈ రహదారి కర్నూలు నుండి మొదలై ఓర్వకల్లు, నంద్యాల, ఆళ్లగడ్డ, చాగలమర్రి, దువ్వూరు, మైదుకూరు, చెన్నూరు, కడప, మద్దిమడుగు, గువ్వలచెరువు, రాయచోటి, కలకడ, మహల్, పీలేరు, కల్లూరు, దామల్ చెరువు, పూతలపట్టు ద్వారా ప్రయాణించి చిత్తూరు చేరుతుంది.
మూలాలు
వర్గం:జాతీయ రహదారులు
సాబిత్రి ఛటర్జీ
సాబిత్రి ఛటర్జీ, (జననం 22 ఫిబ్రవరి 1937 ) బెంగాలీ నాటక, సినిమా నటి. 60 ఏళ్ళకు పైగా నటనారంగంలో ఉంది. రెండుసార్లు బిఎఫ్‌జెఏ అవార్డులను అందుకున్నది. బెంగాలీ నాటకరంగంలో సాబిత్రి చేసిన కృషికి 1999లో సంగీత నాటక అకాడమీ అవార్డు కూడా వచ్చింది. 2013లో పశ్చిమ బెంగాల్ ప్రభుత్వం అత్యున్నత పౌర పురస్కారం బంగా బిభూషణ్ పురస్కారం అందించింది. 2014లో భారత ప్రభుత్వం నాల్గవ అత్యున్నత పౌర పురస్కారం పద్మశ్రీ పురస్కారాన్ని ప్రదానం చేసింది.
జననం
సాబిత్రి 1937లో ప్రస్తుత బంగ్లాదేశ్‌లోని కొమిల్లా జిల్లాలోని కమలాపూర్‌లోని ఒక చిన్న పట్టణంలో జన్మించింది. పదిమంది సోదరీమణులలో సాబిత్రీ చిన్నది. బిక్రమ్‌పూర్‌లోని కనక్సర్ అనే కులిన్ బ్రాహ్మణ గ్రామానికి చెందిన ప్రసిద్ధ కులిన్ రార్హి బ్రాహ్మణ కుటుంబానికి చెందిన ఆమె తండ్రి శశధర్ ఛటర్జీ భారతీయ రైల్వేలో స్టేషన్ మాస్టర్‌గా పనిచేశాడు. బెంగాల్ విభజన సమయంలో, సాబిత్రి కోల్‌కతా లోని సినిమా నిర్మాణ కేంద్రమైన టోలీగంజ్‌లో ఉన్న తన సోదరి ఇంటికి పంపబడింది. టోలీగంజ్‌లో పెరగడం వల్ల ఆనాటి సినీనటులను చూసే అవకాశం వచ్చింది.
సినిమారంగం
సాబిత్రి ఛటర్జీ పదవ తరగతి చదువుతున్నప్పుడు, తూర్పు పాకిస్తాన్ నుండి వచ్చిన శరణార్థులపై ఉత్తర సారథి గ్రూప్ థియేటర్ కు కను బెనర్జీ దర్శకత్వం వహించిన నాతున్ ఇహుడిలో అనే నాటకంలో నటించింది. ఈ నాటకాన్ని 1953లో సినిమాగా తీసినపుడు అందులో సాబిత్రి కూడా నటించింది. 1951లో అగ్రదూత్ దర్శకత్వంలో ఉత్తమ్ కుమార్ నటించిన సహజాత్రి సినిమాలో నటించి గుర్తింపు పొందింది. 1952లో సుధీర్ ముఖర్జీ తీసిన పషర్ బారి సినిమాలో ప్రధాన పాత్రలో నటించింది, ఈ సినిమా బాక్సాఫీస్ వద్ద పెద్ద విజయాన్ని సాధించింది.
బయటి లింకులు
వర్గం:కేంద్ర సంగీత నాటక అకాడమీ పురస్కార గ్రహీతలు వర్గం:జీవిస్తున్న ప్రజలు వర్గం:1937 జననాలు వర్గం:భారతీయ సినిమా నటీమణులు వర్గం:బెంగాలీ సినిమా నటీమణులు వర్గం:పద్మశ్రీ పురస్కార గ్రహీతలు
సుబ్రతా ఛటర్జీ
సుబ్రతా ఛటర్జీ (1940-2004) బెంగాలీ సినిమా నటి. ఉత్తమ్ కుమార్, సౌమిత్ర ఛటర్జీ, అనిల్ ఛటర్జీ వంటి నటులతో నటించి గుర్తింపు పొందింది.
సినిమారంగం
1953లో సోసూర్ బారి అనే బెంగాలీ సినిమాలో తొలిసారిగా నటించి, దాదాపు 200 పైగా సినిమాలలో నటించింది. చాలా సినిమాల్లో సహాయ నటిగా నటించింది.
బయటి లింకులు
వర్గం:2004 మరణాలు వర్గం:బెంగాలీ సినిమా నటీమణులు వర్గం:1940 జననాలు వర్గం:భారతీయ సినిమా నటీమణులు
కాళోజి నారాయణరావు ఆరోగ్య విజ్ఞాన విశ్వవిద్యాలయం
కాళోజి నారాయణరావు ఆరోగ్య విజ్ఞాన విశ్వవిద్యాలయం, తెలంగాణలోని వైద్య విశ్వవిద్యాలయం. తెలంగాణ కవి, సామాజిక కార్యకర్త కాళోజీ నారాయణరావు స్మృత్యర్థం "కాళోజీ నారాయణరావు ఆరోగ్య విజ్ఞాన విశ్వవిద్యాలయం"గా నామకరణం చేయబడింది.
ప్రవేశం
అభ్యర్థుల ప్రవేశాలు నీట్ లేదా ఎంసెట్ ఆధారంగా జరుగుతాయి.
ప్రైవేటు కళాశాలు
ప్రైవేట్ కాలేజీల్లో 2250 సీట్లు అందుబాటులో ఉన్నాయి.
వెలుపలి లంకెలు
వర్గం:తెలంగాణ విశ్వవిద్యాలయాలు వర్గం:విశ్వవిద్యాలయాలు వర్గం:వరంగల్ జిల్లా వర్గం:వరంగల్
మైథిలీ భాష
thumb|మిథిలాక్షరంలో హల్లులు మైథిలీ ( /m aɪ t ɪ l i / ; మైథిలి) ఒక ఇండో-ఆర్యన్ భాష. ఈ భాష ప్రధానంగా భారతదేశం, నేపాల్ లో మాట్లాడుతారు. భారతదేశంలో గుర్తించబడిన 22 భారతీయ భాషలలో మైథిలి ఒకటి. బిహార్ ఝార్ఖండ్ రాష్ట్రాలలో ఎక్కుబవగా మాట్లాడుతారు. నేపాల్‌లోని తూర్పు టెరాయ్‌లో ఎక్కువ మంది ఈ భాషను మాట్లాడుతుతారు. నేపాల్‌లో ప్రబలంగా ఉన్న రెండవ భాష ఇదే. మైథిలి లిపి తిరుత. కొంత మంది కైతి లిపి కూడా ఉపయోగిస్తారు. ఈ మధ్యకాలంలో దేవనాగరి లిపి ఎక్కువగా వాడబడుతుంది.
అధికారిక హోదా
మైథిలిని భారత రాజ్యాంగంలోని ఎనిమిదవ షెడ్యూల్‌లో భారతీయ భాషగా 2003 లో గుర్తించి చేర్చారు. ఈ విధంగా భారతదేశంలో విద్య, ప్రభుత్వ కార్యాలయాల్లో ఇంకా ఇతర అధికారిక క్షేత్రాలలో ఉపయోగించడానికి మైథిలి భాషకు అనుమతి దొరికింది.
మైథిలి భాషను యు.పి.ఎస్.‌సి పరీక్షలో ఆప్షనల్ పేపర్‌గా చేర్చారు.
2018 మార్చి లో, మైథిలి భాష జార్ఖండ్‌లో రెండవ అధికారిక భాషా హోదాను పొందింది.
భౌగోళిక పంపిణీ
భారతదేశం లో మైథిలి బీహార్, ఝార్ఖండ్ జిల్లాల్లో దర్భాంగా, సహర్సా, సమస్తిపూర్, మధుబని, ముజఫర్పూర్, సీతామఢి, బెగుసారై, ముంగేర్, ఖాగరియా, పూర్నియా, కటిహర్, కిషన్గంజ్, షెయోహర్, భాగల్పూర్, మాధేపురా, అరారియ, సుపౌల్, వైశాలి, రాంచీ, బొకారో, జంషెడ్పూర్, ధన్బాద్, దేవ్‌ఘర్ లో ఎక్కువగా మాట్లాడే ప్రదేశాలు.
మూలాలు
వర్గం:భారతీయ భాషలు వర్గం:నేపాల్ భాషలు వర్గం:All articles with unsourced statements
మేడికుర్తి
మేడికుర్తి, ఆంధ్రప్రదేశ్ రాష్ట్రం, అన్నమయ్య జిల్లా, కలికిరి మండలం లోని గ్రామం. ఇది మండల కేంద్రమైన కలికిరి నుండి 10 కి.మీ. దూరం లోను, సమీప పట్టణమైన మదనపల్లె నుండి 46 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 906 ఇళ్లతో, 3491 జనాభాతో 1488 హెక్టార్లలో విస్తరించి ఉంది. గ్రామంలో మగవారి సంఖ్య 1795, ఆడవారి సంఖ్య 1696. షెడ్యూల్డ్ కులాల జనాభా 355 కాగా షెడ్యూల్డ్ తెగల జనాభా 1. గ్రామం యొక్క జనగణన లొకేషన్ కోడ్ 596071 .పిన్ కోడ్: 517237.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు 8, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాలలు రెండూ ఉన్నాయి. సమీప బాలబడి కలికిరిలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల కలికిరిలోను, ఇంజనీరింగ్ కళాశాల మదనపల్లెలోనూ ఉన్నాయి. సమీప వైద్య కళాశాల తిరుపతిలోను, పాలీటెక్నిక్‌ మదనపల్లెలోను, మేనేజిమెంటు కళాశాల కలికిరిలోనూ ఉన్నాయి. సమీప వృత్తి విద్యా శిక్షణ పాఠశాల వాయల్పాడు లోను, అనియత విద్యా కేంద్రం కలికిరిలోను, దివ్యాంగుల ప్రత్యేక పాఠశాల తిరుపతి లోనూ ఉన్నాయి.
ప్రభుత్వ వైద్య సౌకర్యం
మేడికుర్తిలో ఉన్న ఒకప్రాథమిక ఆరోగ్య కేంద్రంలో ఒక డాక్టరు, పారామెడికల్ సిబ్బంది ఏడుగురు ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. పారామెడికల్ సిబ్బంది ముగ్గురు ఉన్నారు.సమీప సామాజిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉంది.
ప్రైవేటు వైద్య సౌకర్యం
గ్రామంలో3 ప్రైవేటు వైద్య సౌకర్యాలున్నాయి. ఎమ్బీబీయెస్ కాకుండా ఇతర డిగ్రీ చదివిన డాక్టరు ఒకరుముగ్గురు నాటు వైద్యులు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
మేడికుర్తిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 కి.మీ. లోపు దూరంలో ఉంది. రైల్వే స్టేషన్ గ్రామానికి 5 నుండి 10 కి.మీ. దూరంలో ఉంది.
ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి గ్రామం నుండి 5 నుండి 10 కి.మీ. దూరంలో ఉంది. రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 18 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
మేడికుర్తిలో భూ వినియోగం కింది విధంగా ఉంది:
నీటిపారుదల సౌకర్యాలు
మేడికుర్తిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ప్రధాన పంటలు
వేరుశనగ
దూద్‌హల
భౌగోళికం, జనాభా
Dudhala (238) అన్నది అమృత్‌సర్ జిల్లాకు చెందిన Amritsar -I తాలూకాలోని గ్రామం, ఇది 2011 జనగణన ప్రకారం 202 ఇళ్లతో మొత్తం 1007 జనాభాతో 198 హెక్టార్లలో విస్తరించి ఉంది. సమీప పట్టణమైన అమృత్‌సర్ అన్నది 10 కి.మీ. దూరంలో ఉంది. గ్రామంలో మగవారి సంఖ్య 534, ఆడవారి సంఖ్య 473గా ఉంది. షెడ్యూల్డ్ కులాల సంఖ్య 257 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37517.
ప్రైవేటు వైద్య సౌకర్యాలు
గ్రామంలో 1 ఇన్, అవుట్-పేషెంట్ వైద్య సౌకర్యంఉంది గ్రామంలో 1 స్వచ్ఛంద సేవా ఆసుపత్రిఉంది గ్రామంలో 1 ఎంబిబిఎస్ డిగ్రీలు కలిగిన వైద్యుడుఉంది గ్రామంలో 1 ఇతర డిగ్రీలు కలిగిన వైద్యుడుఉంది గ్రామంలో 1 డిగ్రీలు లేని వైద్యుడుఉంది గ్రామంలో 1 "సంప్రదాయ వైద్యులు, నాటు వైద్యులు"ఉంది గ్రామంలో 2 మందుల దుకాణాలుఉన్నాయి
తాగు నీరు
శుద్ధిచేసిన కుళాయి నీరుగ్రామంలో లేదు శుద్ధి చేయని కుళాయి నీరుగ్రామంలో లేదు మూత వేసిన బావుల నీరుగ్రామంలో లేదు మూత వేయని బావులు నీరుగ్రామంలో లేదు చేతిపంపుల నీరుగ్రామంలో ఉంది గొట్టపు బావులు / బోరు బావుల నీరుగ్రామంలో ఉంది ప్రవాహం నీరుగ్రామంలో లేదు నది / కాలువ నీరుగ్రామంలో లేదు చెరువు/కొలను/సరస్సు నీరుగ్రామంలో లేదు
పారిశుధ్యం
మూసిన డ్రైనేజీగ్రామంలో లేదు. తెరిచిన డ్రైనేజీగ్రామంలో ఉంది. డ్రెయినేజీ నీరు నేరుగా మురుగునీటి శుద్ధి ప్లాంట్లోకి వదిలివేయబడుతోంది. పూర్తి పారిశుధ్య పథకం కిందకు ఈ ప్రాంతం రావట్లేదు. స్నానపు గదులతో కూడిన సామాజిక మరుగుదొడ్లుగ్రామంలో లేదు. స్నానపు గదులు లేని సామాజిక మరుగుదొడ్లుగ్రామంలో లేదు.
సమాచార, రవాణా సౌకర్యాలు
పోస్టాఫీసుగ్రామంలో లేదు.సమీపపోస్టాఫీసుగ్రామానికి 5 కిలోమీటర్ల లోపే ఉంది. గ్రామ పిన్ కోడ్ టెలిఫోన్లు (లాండ్ లైన్లు) గ్రామంలో ఉంది. పబ్లిక్ ఫోన్ ఆఫీసుగ్రామంలో లేదు.సమీపపబ్లిక్ ఫోన్ ఆఫీసుగ్రామానికి 5 కిలోమీటర్ల లోపే ఉంది. మొబైల్ ఫోన్ కవరేజిగ్రామంలో ఉంది. ఇంటర్నెట్ కెఫెలు / సామాన్య సేవా కేంద్రాలుగ్రామంలో లేదు.సమీపఇంటర్నెట్ కెఫెలు / సామాన్య సేవా కేంద్రాలు గ్రామానికి 10 కిలోమీటర్ల కన్నా దూరంలో ఉంది ప్రైవేటు కొరియర్గ్రామంలో లేదు.సమీపప్రైవేటు కొరియర్ గ్రామానికి 10 కిలోమీటర్ల కన్నా దూరంలో ఉంది పబ్లిక్ బస్సు సర్వీసుగ్రామంలో లేదు.సమీపపబ్లిక్ బస్సు సర్వీసుగ్రామానికి 5 నుంచి 10 కిలోమీటర్ల లోపే ఉంది. ప్రైవేట్ బస్సు సర్వీసు గ్రామంలో ఉంది. రైల్వే స్టేషన్లుగ్రామంలో లేదు.సమీపరైల్వే స్టేషన్లుగ్రామానికి 5 నుంచి 10 కిలోమీటర్ల లోపే ఉంది. ఆటోలుగ్రామంలో ఉంది. టాక్సీలుగ్రామంలో ఉంది. ట్రాక్టరుగ్రామంలో ఉంది. గ్రామం జాతీయ రహదారితో అనుసంధానం కాలేదు.సమీపజాతీయ రహదారిగ్రామానికి 5 నుంచి 10 కిలోమీటర్ల లోపే ఉంది.. గ్రామం రాష్ట్ర హైవేతో అనుసంధానం కాలేదు.సమీపరాష్ట్ర హైవేగ్రామానికి 5 నుంచి 10 కిలోమీటర్ల లోపే ఉంది.. గ్రామం ప్రధాన జిల్లా రోడ్డుతో అనుసంధానం కాలేదు.సమీపప్రధాన జిల్లా రోడ్డు గ్రామానికి 10 కిలోమీటర్ల కన్నా దూరంలో ఉంది. గ్రామం ఇతర జిల్లా రోడ్డుతో అనుసంధానం కాలేదు.సమీపఇతర జిల్లా రోడ్డు గ్రామానికి 10 కిలోమీటర్ల కన్నా దూరంలో ఉంది.
సమీపనీటితో బౌండ్ అయిన మెకాదం రోడ్డు గ్రామానికి 10 కిలోమీటర్ల కన్నా దూరంలో ఉంది
మార్కెటింగు, బ్యాంకింగు
ఏటియంగ్రామంలో లేదు.సమీపఏటియం గ్రామానికి 10 కిలోమీటర్ల కన్నా దూరంలో ఉంది వ్యాపారాత్మక బ్యాంకుగ్రామంలో లేదు.సమీపవ్యాపారాత్మక బ్యాంకుగ్రామానికి 5 నుంచి 10 కిలోమీటర్ల లోపే ఉంది. సహకార బ్యాంకుగ్రామంలో లేదు.సమీపసహకార బ్యాంకుగ్రామానికి 5 నుంచి 10 కిలోమీటర్ల లోపే ఉంది. వ్యవసాయ ఋణ సంఘంగ్రామంలో ఉంది. స్వయం సహాయక బృందంగ్రామంలో ఉంది. పౌర సరఫరాల శాఖ దుకాణంగ్రామంలో ఉంది. వారం వారీ సంతగ్రామంలో లేదు.సమీపవారం వారీ సంత గ్రామానికి 10 కిలోమీటర్ల కన్నా దూరంలో ఉంది వ్యవసాయ మార్కెటింగ్ సొసైటీగ్రామంలో ఉంది.
"ఆరోగ్యం, పోషణ, వినోద సౌకర్యాలు"
ఏకీకృత బాలల అభివృద్ధి పథకం (పోషకాహార కేంద్రం) గ్రామంలో లేదు.సమీపఏకీకృత బాలల అభివృద్ధి పథకం (పోషకాహార కేంద్రం) గ్రామానికి 5 కిలోమీటర్ల లోపే ఉంది. అంగన్ వాడీ కేంద్రం (పోషకాహార కేంద్రం) గ్రామంలో ఉంది. ఇతర (పోషకాహార కేంద్రం) గ్రామంలో ఉంది. ఆశా (గుర్తింపు పొందిన సామాజిక ఆరోగ్య కార్యకర్త) గ్రామంలో ఉంది. ఆటల మైదానం గ్రామంలో లేదు.సమీపఆటల మైదానం గ్రామానికి 10 కిలోమీటర్ల కన్నా దూరంలో ఉంది సినిమా / వీడియో హాల్ గ్రామంలో లేదు.సమీపసినిమా / వీడియో హాల్ గ్రామానికి 10 కిలోమీటర్ల కన్నా దూరంలో ఉంది గ్రంథాలయంగ్రామంలో లేదు.సమీపగ్రంథాలయం గ్రామానికి 10 కిలోమీటర్ల కన్నా దూరంలో ఉంది పబ్లిక్ రీడింగ్ రూంగ్రామంలో లేదు.సమీపపబ్లిక్ రీడింగ్ రూం గ్రామానికి 10 కిలోమీటర్ల కన్నా దూరంలో ఉంది వార్తాపత్రిక సరఫరాగ్రామంలో ఉంది. అసెంబ్లీ పోలింగ్ స్టేషన్గ్రామంలో లేదు.సమీపఅసెంబ్లీ పోలింగ్ స్టేషన్గ్రామానికి 5 కిలోమీటర్ల లోపే ఉంది. జనన & మరణ రిజిస్ట్రేషన్ కార్యాలయంగ్రామంలో ఉంది.
విద్యుత్తు
12 గంటల పాటు (రోజుకు) గృహావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 13 గంటల పాటు (రోజుకు) గృహావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది. 8 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 10 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది. 0 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 0 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది. 8 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 10 గంటల పాటు (రోజుకు) అందరు వినియోగదారులకూ చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది.
భూమి వినియోగం
Dudhala (238) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
తయారీ
Dudhala (238) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ) : Wheat, Paddy, Sarson
మూలాలు
వర్గం:అమృత్ సర్ జిల్లా గ్రామాలు
నందమూరి తారక రామారావు చలనచిత్ర జీవితం
నందమూరి తారక రామారావు చలన చిత్ర కెరీర్ 1949 నుంచి మొదలుకొని 1994 వరకు దాదాపు ఐదున్నర దశాబ్దాల పాటు సాగింది. ప్రధానంగా కథానాయకుడు పాత్రల్లో నటునిగా కెరీర్ కొనసాగించిన ఎన్.టి.రామారావు నిర్మాణం, దర్శకత్వం వంటివి కూడా చేపట్టి నిర్వహించాడు.
1959-1960
thumb|[[పాతాళ భైరవి (సినిమా)|పాతాళ భైరవి (1951)లో ఎన్.టి.రామారావు|alt=]] బి.ఏ.సుబ్బారావు పల్లెటూరు పిల్లలో హీరోగా చేస్తూండగానే ఎల్.వి.ప్రసాద్ తన మన దేశం (1949) సినిమాలో ఇన్స్ పెక్టర్ పాత్రలో తీసుకున్నాడు. రెండింటిలో మనదేశం ముందు విడుదల కావడంతో అది రామారావు తొలి సినిమాగా నిలిచింది. పల్లెటూరి పిల్ల విడుదల అయ్యేలోపే రామారావు విజయా వారి షావుకారు సినిమాలో బుక్ కావడం, 1950లో అది రామారావు హీరోగా నటించిన తొలి చిత్రంగా విడుదల కావడం జరిగాయి. ఆ వెనుక 20 రోజులకు పల్లెటూరి పిల్ల విడుదలై మంచి విజయాన్ని సాధించింది. ఇదే ఏడాది డిసెంబరు నెలలో రామారావు హీరోగా ఎల్.వి.ప్రసాద్ దర్శకత్వంలో తీసిన సంసారం సినిమా కూడా విడుదలై ఘన విజయం సాధించింది.1951లో రామారావు హీరోగా కె.వి.రెడ్డి దర్శకత్వంలో విజయా వారి జానపద చిత్రం పాతాళ భైరవి, బి.ఎన్.రెడ్డి దర్శకునిగా వాహిని వారి చారిత్రక చిత్రం మల్లీశ్వరి సినిమాలు విడుదల అయ్యాయి. పాతాళ భైరవి సినిమా మాస్ వర్గాల్లో సంచలనాత్మక విజయం సాధించడమే కాక తోట రాముడి గా నటించిన రామారావుకు తొలి జానపదంగా, మంచి మాస్ ఇమేజ్ సాధించి పెట్టింది.
ఆధారాలు
వర్గం:నందమూరి కుటుంబం
కాండీ నగరం
చరిత్ర
కాండీ నగరానికి ఉత్తరాన ఉన్న గంపోలా రాజ్యానికి చక్రవర్తి అయిన విక్రమబాహు III (సా.శ. 1357-1374) మొదట ఈ రాజ్యాన్ని స్థాపించి సెంకడగలపుర అని పేరు పెట్టాడు అని చారిత్రక రికార్డులు సూచిస్తున్నాయి.
ఈ రాజ్యాన్ని పరిపాలించిన రాజులు:
2 మార్చి1815 లో శ్రీ విక్రమ రాజసింహను బ్రిటిష్ ప్రభుత్వం ఓడించింది. బ్రిటీష్, రాడాల (కాండియన్ ప్రభువులు) మధ్య క్యాండియన్ కన్వెన్షన్ అని పిలువబడే ఒక ఒప్పందం సంతకం చేయబడింది. ఈ ఒప్పందంపై పదవీచ్యుతుడైన రాజు సంతకం చేయలేదు. అతని ఆస్థాన సభ్యులు, క్యాండియన్ రాజ్యానికి చెందిన ఇతర ప్రముఖులు సంతకం చేశారు. ఈ ఒప్పందంతో, కాండీ జార్జ్ IIIని రాజును చేసారు. రాజ్యం చివరి రాజు శ్రీ విక్రమ రాజసింహను బ్రిటీష్ వారు పట్టుకుని రాజ ఖైదీగా సింహాసనంపై హక్కుదారులందరితో సహా దక్షిణ భారతదేశంలోని వెల్లూరు కోటకు తీసుకెళ్లారు. కొంతమంది కుటుంబ సభ్యులు కూడా తమిళనాడులోని తంజావూరుకు తీసుకెళ్లారు. పాత మరియమ్మన్ కోయిల్ రోడ్‌లోని తంజావూరు పట్టణానికి తూర్పు భాగంలో వారి పూర్వపు నివాస స్థలాన్ని ఇప్పటికీ "కాండీ రాజా అరణ్మనై" అని పిలుస్తారు. బ్రిటిష్ వాళ్ళు కాండీ రాజ్య ప్రజల భూములను లాక్కొని వారిని దినసరి కూలీలుగా మార్చారు. 26 జూలై  1848 న రాజుగా పట్టాభిషిక్తుడైన గొంగలెగోడ బండ, ప్రధానమంత్రి పూరన్ అప్పు కాండీ రాజ్యాన్ని తిరిగి స్వాధీనం చేసుకోవడం లక్ష్యంగా తిరుగుబాటు చేశారు.
భౌగోళికం
కాండీ నగరం పర్వతాలు, దట్టమైన అటవీ అంతర్భాగంలో ఉంది. ఇది సముద్ర మట్టానికి 500 మీటర్లు (1,600 అడుగులు) ఎత్తులో ఉంది, ఈ నగరం నకిల్స్ పర్వత శ్రేణి, హంతానా పర్వత శ్రేణి మధ్య ఉంది. ఇది కృత్రిమ కాండీ సరస్సుకు ఆనుకుని, ఉడవట్ట కేలే అభయారణ్యంకి దక్షిణంగా ఉంది.
పరిపాలన
కాండీ మున్సిపల్ కౌన్సిల్ ఈ ప్రాంతంలోని మొట్టమొదటి పురపాలక సంఘం. క్యాండీ మేయర్, కౌన్సిలర్లు ఐదు సంవత్సరాల ఒకసారి జరిగే ఎన్నికల ద్వారా ఎన్నుకోబడతారు. కేసెర సేనానాయకే ప్రస్తుతం కాండీ మేయర్ గా ఉన్నాడు. క్యాండీలో 24 వార్డులు ఉన్నాయి. కౌన్సిల్ లో 24 మంది సభ్యులు ఉంటారు. పాలక పక్షం, యునైటెడ్ నేషనల్ పార్టీ 14, ప్రతిపక్షం 10. కౌన్సిల్ పురోగతిని సమీక్షించడానికి, దాని ప్రాజెక్ట్‌ల అమలుపై నిర్ణయం తీసుకోవడానికి నెలకు ఒకసారి సమావేశమవుతుంది. కౌన్సిల్ ఐదు స్టాండింగ్ కమిటీలు, ఫైనాన్స్, లా, వర్క్స్, స్పోర్ట్స్ అండ్ వెల్ఫేర్ సర్వీసెస్ (ప్రీ-స్కూల్స్, లైబ్రరీ) కూడా నెలవారీ సమావేశమై ఆమోదం కోసం కౌన్సిల్ సంబంధిత విషయాలను మూల్యాంకనం చేయడానికి, సిఫార్సు చేస్తాయి.
భాష, మతం
కాండీ, సింహళీయులు ఎక్కువగా ఉన్న నగరం. మూర్స్, తమిళులు వంటి ఇతర జాతి సమూహాలకు చెందిన గణనీయమైన కమ్యూనిటీలు ఉన్నాయి. పౌరులలో బౌద్ధమతం ఎక్కువమంది ఆచరిస్తున్నారు, తరువాతి స్థానాలలో హిందూ, ఇస్లాం, క్రైస్తవ మతం ఉన్నాయి.
మూలాలు
వర్గం:శ్రీలంక వర్గం:ప్రపంచ నగరాలు వర్గం:ప్రపంచ పర్యాటక ప్రదేశాలు
పీచు పదార్ధాలు
వర్గం:విలీనం నుండి దారిమార్పు తరగతి వ్యాసాలు
తాతినేని రాజేశ్వరి
తాతినేని రాజేశ్వరి తెలుగు చలనచిత్ర నటి. సహాయపాత్రలలో ఎక్కువగా నటించింది.
చిత్ర సమాహారం
ఈమె నటించిన తెలుగు సినిమాల పాక్షిక జాబితా:
బయటిలింకులు
వర్గం:తెలుగు సినిమా నటీమణులు వర్గం:టెలివిజన్ నటీమణులు
అమల్ ప్రవా దాస్
అమల్‌ప్రవా దాస్ ఒక భారతీయ సామాజిక కార్యకర్త, గాంధేయవాది. ఈమెను అమల్ ప్రభా దాస్ అని కూడా పిలుస్తారు. అస్సాం లోని సారానియా కొండలలోని కస్తూర్బా ఆశ్రమం స్థాపకురాలు. సామాజిక అభివృద్ధి కొరకు ఇంకా అనేక సంస్థలనుస్థాపించింది. సమాజానికి ఆమె చేసిన కృషికి భారత ప్రభుత్వం  అత్యున్నత భారతీయ పౌర పురస్కారమయిన  పద్మశ్రీ తో సత్కరించింది  ఇంకా  జమ్నాలాల్ బజాజ్  పురస్కార గ్రహీత కూడా.
విద్య
అమల్‌ప్రవా ఈశాన్య భారతదేశం అస్సాం రాష్ట్రం  లో దిబ్రుగర్హ లో ధనవంతుల కుటుంబంలో 1911 నవంబరు 12  న జన్మించింది   ఆమె తల్లి తండ్రులు గాంధేయవాదులుగా పేరొందిన హరే కృష్ణ దాస్, హేమ ప్రభా దాస్ లు. ఆమె పాఠశాల విద్యను స్థానిక విద్యా సంస్థలలో అభ్యసించింది, కానీ స్థానిక కాటన్ కళాశాలలో ఆమెకు ప్రవేశం నిరాకరించబచడముతో  కళాశాల అధ్యయనాల కోసం 1929 లో కలకత్తాలోని బెతూన్ కళాశాలకు వెళ్లవలసి వచ్చింది. విశ్వవిద్యాలయ ప్రవేశ పరీక్షలో ఉత్తీర్ణురాలైన తరువాత ఆమె స్కాటిష్ చర్చ్ కాలేజీలో చేరి, రసాయన శాస్త్రంలో బ్యాచిలర్ డిగ్రీ (BSc), ఇంకా అనువర్తిత రసాయన శాస్త్రం  (అప్లైడ్ కెమిస్ట్రీ)లో మాస్టర్స్ డిగ్రీ  సంపాదించింది. దాస్ విజ్ఞాన శాస్త్రం లో మాస్టర్స్ డిగ్రీ పొందిన మొదటి అస్సామీ మహిళ. తరువాత ఆమె వ్యాధివిజ్ఞాన/రోగలక్షణ శాస్త్రం,  చికిత్సలో డిప్లొమా కొరకు తన చదువును కొనసాగించింది. కానీ బ్రిటిష్ వారు నడిపే కాటన్ కాలేజీలో అధ్యాపక ఉద్యోగాన్ని తన దేశభక్తి కారణంగా నిరాకరించింది.
సమాజ సేవ
దాస్‌ కు 1934 లో గౌహతి సందర్శించినప్పుడు, ఒక భారత స్వాతంత్య్రోద్యమ నాయకురాలు  ఇంట్లో మహాత్మాగాంధీతో సంభాషించే అవకాశం  లభించింది. ఈ సమావేశం ఆమెను ప్రభావితం చేసిందని, తనకు భవిష్యత్తు కార్యక్రమాలలో మార్గనిర్దేశం చేసిందని తెలుస్తొంది.